« S yisem n Yuc, Amallay, Amnahaɣ,
Talwit d Tlemmiḥt ɣef Umazun-nnes,
A imezrawen, a timezrawin,
Ass n umezraw ay d-yettilin ass n 19 Mayu d tagnit i yimezrawen d tmezrawin akken ad d-mmektin tagallit n wid ay ten-yezwaren, isdawanen d yisnawanen ay igan asunded deg wass yecban ass-a deg 1956, yernu d ta ay d tadyant ay yeǧǧan aṭas n yilemẓiyen ad alin ɣer udrar yernu ad derwen deg umennuɣ umrig, d amennuɣ wukkud beddent tissugriwin tussnanin, yellan d adhal adusan i Tegrawla Tamangant.
Ass-a nettzuxxu s yiseḍra ay tetteg tesdawit yal aseggas s usuffeɣ n tesmalin ay d-yettemseḍfaren n yigurdisen yernu tessaweḍ tesdawit-nneɣ ad d-tessuffeɣ 5 n yimelyunen n yigurdisen seg uzarug ar ass-a, dɣa s waya, nettarra tajmilt i temlilt ay turar tesdawit i lmend n usduqqes n tesdawit.
Tamurt teṣk iɣerbazen iɣelnawen imingen deg tmezzugin tussnanin tinaẓiyin, tcar-d isfuyla n tifazit, ttwasɣenwent-d mennaw n tnarmin n unadi i uselhu n ugmuḍ asensegman d tɣara n usileɣ d uselhu n tissugra n yigurdisen.
Wi d iseḍra ara d-yeslalen tasdawit n uswingem ilelli, n udiwenni amaglay, n tezɣent ibennun d unerẓam ɣef twennaḍt-nneɣ s tmeṣkiwt n tnezgarin d yiɣsuren idamsanen, idelsanen d yinmettiyen akked umaḍal uffiɣ s wassaɣen d umḍan ameqqran akk n tesdawiyin.
Akken ad nessiweḍ ɣer waya, nefka azal yernu n nettḍafar igzuen n usegmi d uselmed imineg akken ad nessali aswir n yigzumen-a ɣer win n umaḍal yernu ad yeddu d tnaẓit tussnant d tesnatwilant, d tamuɣli yersen ɣef usefti deg yihri alsan n uɣlan, ladɣa imi d tin ay d tabaɣurt n tidet i tmeṣkiwt n Zzayer tamaynut imergen s tissugriwin n tillumẓa-nnes.
Deg wass-a n umezraw, yellan d tadyant tamezruyant ineqcen deg tmangin n uɣlan yernu d anagi n udraw n yimezrawen deg umennuɣ umrig, tthenniɣ seg wul timezrawin d yimezrawen-nneɣ ɛzizen, yernu ssarameɣ-asen amures d ummid akken ad derwen deg tmeṣkiwt n Zzayer s umrig n tussna, tasnatwilt d tmussni yernu s tekdit i tgallit n yimeɣrusen d yizen-nsen amaɣlal.
Tudert i Zzayer,
Tamanegt d teɣlalt i yimeɣrusen-nneɣ ibɣasen
Talwit d tlemmiḥt n Yuc fell-awen. »
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn